το κοινον των επι της ασιας ελληνων και ο δημος ο σαρδιανων και η γερουσια ετιμησαν μηνογενην ισιδωρου του μηνογενους τοις υπογεγραμμενοις εισανγειλαντων μητροδωρου κονωνος και κλεινιου και μουσαιου και διονυσιου στρατηγων επει γαιος ιουλιος καισαρ ο πρεσβυτατος των του σεβαστου παιδων την ευκταιοτατην εκ περιπορφυρου λαμπραν τω παντι κοσμω ανειληφε τηβεννον ηδονται τε παντες ανθρωποι συνδιεγειρομενας ορωντες τω σεβαστω τας υπερ των παιδων ευχας η τε ημετερα πολις επι τη τοσαυτη ευτυχια την ημεραν την εκ παιδος ανδρα τεληουσα[ν] αυτον ιεραν εκρινεν ειναι εν η κατ ενιαυτον εν λαμπραις εσθησιν στεφανηφορειν απαντας θ[υ]σιας τε παρισταναι τοις θεοις τους κατ ενιαυτον στρατηγους και κατευχας ποιεισθαι δια των ιεροκηρυκων υπερ της σωτηριας αυτου συνκαθιερωσαι τε αγαλμα αυτου τω του πατρος ενιδρυοντας ναωι εν η τε ευανγελισθη η πολις ημερα και το ψηφισμα εκυρωθη και ταυτην στεφανηφορησαι την ημεραν και θυσιας τοις θεοις εκπρεπεστατας επιτελεσαι πρεσβηαν τε υπερ τουτων στειλαι την αφιξομενην εις ρωμην και συνχαρησομενην αυτωι τε και τωι σε[β]αστωι δεδοχθαι τη βουληι και τωι δημωι εξαποσταληναι πρεσβεις εκ των αριστων ανδρων τους ασπασομενους τε παρα της πολεως και αναδωσοντας αυτωι τουδε του δογματος το αντιγραφον εσφραγισμενον τη δημοσια σφραγιδι διαλεξομενους τε τωι σεβαστωι περι των κοινη συμφεροντων τη τε ασιαι και τηι πολει. και ηρεθησαν πρεσβεις ιολλας μητροδωρο[υ] και μηνογενης ισιδωρου του μηνογενους. αυτοκρατωρ καισαρ θεου υιος σεβαστος αρχιερευς δημαρχικης εκξουσιας σαρδιανων αρχουσι βουληι δημωι χαιρειν οι πρεσβεις υμων ιολλας τε μητροδωρου και μηνογενης ισιδωρου του μηνογενους συνετυχον εν ρωμη μοι και το παρ υμων ψηφισμα απεδοσαν δι ου τα τε δοξαντα υμειν περι υμων δηλουντες και συνηδεσθε επι τηι τελειωσει του πρεσβυτερου μου των παιδων επαινω ουν υμας φιλοτειμουμενους ανθ ων ευεργετησθε υπ εμου ευχαριστους ατους εις τε εμε και τους εμους παντας ενδεικνυσθαι ερρωσθε. εισανγειλαντων των στρατηγων επει μηνογενης ισιδωρου του μηνογενους ο εν τωι εξιοντι ετει εκλογιστης ανηρ καλος και αγαθος εκ προγονων και ανεστραμμενος εν τηι αρχηι επιμελως και ευτονως πεμφθεις πρεσβευτης εις ρωμην προς τε τον σεβαστον καισαρα και προς γαιον καισαρα τον πρεσβυτατον των παιδων αυτου και τους λοιπους ανδρας προς ους απεκομισεν τα ψηφισματα υπερ τε της πολεως και του κοινου των ελληνων ετελεσε την πρεσβηαν ευπρεπεστατα αξιως της πολεως και συντυχων τωι σεβαστωι εδηλωσεν την της πολεως επι τωι γαιωι χαραν και περι ολον τον οικον αυτου ευνοιαν παραγενομενος τε εν τηι συναχθειση δημοτελει εκκλησιαι την αποπρεσβειαν εποιειτο ο δε δημος αποδεξαμενος αυτον και εξ ων εκομισεν αποκριματων το σπουδαιον αυτου και επιμελες καταμαθων επηνεχθη τιμαν αυτον δεδοχθαι τηι βουλη τας μεν τειμας αυτου εις τους εννομους υπερτεθεισθαι χρονους την δε του δημου εις αυτον μαρτυριαν δεδηλωσθαι δια τουδε του ψηφισματος ειναι τε αυτον εν τη καλλιστη και εν τουτοις αποδοχη. εισανγειλαντων των στρατηγων επει μηνογενης ισιδωρου του μηνογενους ο βουλευτης και εν τω εξιοντι ετει αποδιχθεις εκδικος υπο του κοινου των επι της ασιας ελληνων ανηρ σπουδαιος περι τη[ν] πατριδα και εν παντι παρεχομενος εαυτον ευνουν εις τα χρησιμα τωι δημωι πρεσβευων και εκδικω[ν] και αναλων εις τα συνφεροντα προς τε τον σεβαστον θεον καισαρα εις ρωμην αφικομενος και προς γαιον καισαρα τον υιον αυτου υπερ τε των ελληνων και του δημου και της γερουσιας ημω[ν] ως μαλιστα κοσμησαι τους εκπεμψαντας δι ων εκομισεν παρα του σεβαστου αποκριματων εν [τε] ταις υπο της πατριδος δεδομεναις αυτω αρχαις και λειτουργιαις ανεστραμμενος αγνως και πιστ[ως] και επαξιως του γενους εστιν εν τη καλλιστη αποδοχη εφ οις ο δημος και δια την λοιπην αναστροφη[ν] και εν πασιν σεμνοτητα αυτου επηνεχθη τειμαν αυτον νυν δε οντων των εννομων χρονων δεδοχθαι τη βουλη και τω δημω επηνησθαι τε αυτον τετειμησθαι δε και εικονι γραπτη ενοπλω επιχρυσω και αγαλματι μαρμαρινω α και ανατεθηναι εν τη αγορα γενομενης επιγραφης ο δημος ετειμησεν μηνογενην ισιδωρου του μηνογενους πρεσβευσαντα εις ρωμην προς τον σεβαστον καισαρα και γαιον καισαρα τον υιον αυτου γενομενον εκδικον των ελληνων και αναστραφεντα αγνως και πιστω[ς]. ηρακων ηρακωντος ο γυμνασιαρχος των γεροντων και απολλωνιος διοδωρου του ερμιππου παταγας λογιστης ειπ[ον] επει της αποπρεσβειας γενηθεισης υπο μηνογενους του ισιδωρου του μηνογενους του εν τω εξιο[ν]τι ετει εκλογιστου της πολεως ημων ανδρος αγαθου κατα πασαν αρετην και δια των ενκεχιρισμενων αυτωι αρχηων υπο της πατριδος ανεστραμμενου επιμελως και πιστως και καθαρειως εν τε τουτοις και τη λ[οι]πη του βιου σωφρονι και κοσμιω αγωγη της πρεπουσης αποδοχης και παρα τωι δημωι και τη γερουσια [τυν]χανοντος περι ων επρεσβευσεν προς τε τον σεβαστον και γαιον τον πρεσβυτατον αυτου των παιδων και του[ς] λοιπους ηγεμονας υπερ τε της πολεως και του κοινου των ελληνων και αποδεδωκοτος τα αποκριματα αξια της γερουσιας ημων σπουδην εισενηνεγμενου φιλοφρονως του και εκ των ηγεμονων το αξιωμα αυτης [δι]αφυλασσειν η γερουσια αποδεξαμενη αυτον εκρινεν νυν μεν τον αληθη και καθηκοντα αυτω επαιν[ον] δια του ψηφισματος μαρτυρησαι περι τε τιμων αυτωι των πρεπουσων γενεσθαι προνοιαν εν τοις κ[αθη]κουσιν χρονοις δεδοχθαι γενεσθαι καθ ο τι προγεγραπται. ηρακων ηρακωντος ο γυμνασιαρχος και απολλωνιος διοδωρου του ερμιππου παταγας λογιστης [ειπον] επει μηνογενης ισιδωρου του μηνογενους ο εν τω εξιοντι ετει εκλογιστης της πολεως ημ[ων ανηρ] καλος και αγαθος και πατρος εκ προγονων τιμιου απο της εκ παιδος ηλικιας ηγμενος ευτακτως [και δικαι]ως περι τε το ηθος και την λοιπην του βιου σωφρονα καταστολην γεγονως ανηρ βελτιστος εν [πασιν και] τυνχανων της καθηκουσης αποδοχης δια τε της αρχης παρεσχημενος εαυτον σπουδαιον και ε[υνουν] τη πατριδι ειρεθη και πρεσβευτης εις ρωμην υπερ τε του κοινου των ελληνων και της πατριδο[ς προς τε αυ]τοκρατορα καισαρα σεβαστον και γαιον τον υιον αυτου και ετελεσεν την πρεσβηαν και υπερ τω[ν γεροντων] επιτυχως οι δε γεροντες και προτερον μεν αυτον επηνεσαν και νυν εκριναν των εννομων ε[λθοντων] χρονων και τιμησαι αυτον δεδοχθαι τετιμησθαι αυτον ικονι γραπτη ενοπλω επιχρυσω ης γενομ[ενης της] αναθεσεως εν τω πρεσβυτικω επιγραφηναι η γερουσια ετιμησεν μηνογενην ισιδωρου του μη[νογενους] ανδρα καλον και αγαθον πρεσβευσαντα δε και ις ρωμην προς τον σεβαστον και γαιον τον υιον αυτ[ου και προς] τους λοιπους ηγεμονας και υπερ της γερουσιας επιτυχως αρετης ενεκα και ευνοιας της εις εατ[ην]. χαρινος χαρινου περγαμηνος ο αρχιερευς θεας ρωμης και αυτοκρατορος καισαρος θεου υιου σεβαστο[υ σαρδιανων] αρχουσι βουλη δημω χαιρειν εκκλησιας αρχαιρετικης συναχθεισης και συνελθοντων των απο των [πολεων ε]κατον και ανδρων τιμαν επηνεχθησαν αθροοι τον καθ ετος εκδικον του κοινου των επι της ασι[ας ελ]ληνων μηνογενην ισιδωρου του μηνογενους τον πολειτην υμων δια την εξ αυτου ις την ασιαν [ευδη]λον ευνοιαν και δια το την αρχην αυτον τετελεκεναι καθαρως και συνφεροντως ικονι γραπτη ενοπλω επιχρ[υσω] ην και ανατεθηναι εν η αν βουληται πολει της ασιας εφ ης και επιγραφηναι οι επι της ασιας ελληνες ετιμησ[αν] μηνογενην ισιδωρου του μηνογενους σαρδιανον εκδικον τελεσαντα την αρχην καθαρως και σ[υν]φεροντως τη ασια δι ο και γεγραφαμεν υμειν περι των τιμων αυτου ινα ιδητε. δημητριος ηρακλειδου μασταυρειτης ο αρχιερευς θεας ρωμης και αυτοκρατορος καισαρος θεου υιου σεβα[σ]του σαρδιανων αρχουσι βουλη δημω χαιρειν μηνογενην ισιδωρου του μηνογενους τον πολειτην υμων επηνεχθησαν επι των αρχαιρεσιων οι επι της ασιας ελληνες δια την αρετην και περι παντα σεμνοτητα τειμησαι ικονι γραπτη ενοπλω επιχρυσω ην και εξειναι αναθειναι τω μηνογενη εν ω αν βουληται των της ασιας τοπων γενομενης επιγραφης οι επι της ασιας ελληνες ετιμησαν μηνογενην ισιδωρου του μηνογενους σαρδιανον ανδρα αγαθον και τιμιον τη ασια. εδοξεν τοις επι της ασιας ελλησιν γνωμη του αρχιερεως θεας ρωμης και αυτοκρατορος καισαρος θεου υου σεβαστου φιλιστηους του απολλοδωρου του απολλοδωρου φιλοπατριδος σμυρναιου επει μηνογενης ισιδωρου του μηνογενους σαρδιανος ανηρ αγαθος και εν τη πατριδι πλειστης αποδοχης τυνχανι επι τε καλοκαγαθια και σεμνοτητι και πρεσβηαις ταις προς τον σεβαστον και τηι των ενπεπιστευμενων αρχηων πιστει χειροτονηθεις και εκδικος το δευτερον αγνως και επιμελως τοις της ασιας πραγμασιν προσηδρευσεν ουδενα καιρον προς το συνφερον των ελληνων παριεις παση δε χρωμενος σπουδη εφ οις δικαιος εστιν τετειμησθαι ικονι γραπτη ενοπλω επιχρυσω ην και ανατεθηναι εν η αν πολει βουληται της ασιας γενομενης επιγραφης οι επι της ασιας ετιμησαν ελληνες μηνογενην ισιδωρου του μηνογενους σαρδιανον το δευτερον εκδικον και αναστραφεντα αγνως και συνφεροντως τη ασια αρετης ενεκα πασης. εδοξεν τοις επι της ασιας ελλησιν γνωμη μαρκου αντωνιου λεπιδου θυατιρηνου του αρχιερεως και αγωνοθετου δια βιου των μεγαλων σεβαστων καισαρηων θεας ρωμης και αυτοκρατορος καισαρος θεου υιου σεβαστου αρχιερεως μεγιστου και πατρος της πατριδος και του συνπαντος των ανθρωπων γενους επει μηνογενης ισιδωρου του μηνογενους σαρδιανος ανηρ γενους ενδοξοτατου και πολλα παρα τη πατριδι ηνδραγαθηκοτος δια τε ων επιστευθη αρχηων και ιερωσυνων πρεσβευσας τε και προς τον σεβαστον καισαρα υπερ τε του κοινου των ελληνων και της πατριδος και παντα κατορθωσαμενος προσηκοντως καθως τα αποκριματα περιεχι γενομενος δε και της ασιας το τριτον εδικος και αναστραφεις αγνως και συνφεροντως τοις της ασιας πραγμασιν ως μαλιστα επηνησθαι και τετιμησθαι αυτον παρ ολον εν ταις αρχαιρεσιαις δικαιον δε εστιν και νυν μαρτυρησαι τω ανδρι οτι ουδεποτε ενλιπει τοις κοινοις της ασιας πραγμασιν αιει ποτε δε αιτιος παντος αγαθου γινεται δι ο δεδοχθαι τω κοινω των ελληνων τετιμησθαι αυτον ικονι γραπτη ενοπλω επιχρυσω ην και ανατεθηναι εν η αν πολει βουληται της ασιας γενομενης επιγραφης οι επι της ασιας ελληνες ετιμησαν μηνογενην ισιδωρου του μηνογενους σαρδιανον γενομενον τρις ε[κ]δικον και αναστραφεντα πιστως και αξιως του γενους αρετης ενεκα πασης τετιμησθαι δε και ισιδωρον μηνογενους του ισιδωρου ασιανον τον υιον αυτου γεγεννημενον επι ταις καλλισταις ελπισιν και ανατεθηναι αυτου ικονα ενοπλον επιχρυσον εν η αν πολι βουληται της ασιας μηνογενης ο πατηρ αυτου γενομενης επιγραφης οι επι της ασιας ελληνες ετιμησαν ισιδωρον μηνογενους του ισιδωρου ασιανον τον μηνογενους υιον δια την του πατρος αυτου προς την ασιαν σπουδην τε και ευνοιαν αρετης ενεκα πασης εξιναι τε τω μηνογενη τα ιδια τιμια και τα των προγονων εν στηλη μαρμαρινη ενχαραξαι ην και επιτετραφθαι αυτω εν η αν βουληθη της ασιας πολι η ιερω αναστησαι πεμφθηναι δε τουδε του ψηφισματος το αντιγραφον προς σαρδιανους εσφραγισμενον τη ιερα σφραγιδι. εδοξεν τη βουλη περι ων εισηνγειλαν οι στρατηγοι ποσιδωνιος νικομαχου ο και νεικομαχος και μωγετης και παρδαλας και μοσχιων επειδη μηνογενης ισιδωρου του μηνογενους ο εκδικος το τριτον της ασιας ανηρ αγαθος και ευγενης απο της πρωτης ηλικιας σπουδασας περι αρετην τελειος ανηρ γεγονεν πιστευθεις τε παρα της πατριδος αρχας τιμιωτατας εν πασαις ανεστραπται αγνως και επιμελως και πιστως πρεσβευσας τε προς τε τον σεβαστον και τους αλλους ηγεμονας επιτυχως καλλιστοις αποκριμασιν την πατριδα υπερ των συνφεροντων κεκοσμηκε τη τε παρα τοις ελλησι διαπρεπων γνωσει ηξιωται τρις της αυτης αρχης δια βιον πιστον και ηθη αγαθα και ανδρηαν εφ οις απασιν η βουλη επαινεσασα αυτον και επι τω ιεροπρεπως την περγαμηνων ιερωσυνην αρξαι εκρινε τιμησαι δεδοχθαι τετιμησθαι αυτον ικονι χαλκη ης ανατεθεισης εν τη αγορα γενεσθαι την αρμοζουσαν ε[πι]γραφην τετιμησθαι δε αυτου και τον υιον ισιδωρον ικονι γραπτη ενοπλω επιχρυσω ης ανατεθισης εν τω παιδικω τυχιν της προσηκουσης τοις εψηφισμενοις επιγραφης. επετραπη τε αυτω το ψηφισμα ενχαραξαι ειστηλην καθως και οι ελληνες εψηφισαντο. εδοξεν τη βουλη περι ων ισηνγειλεν χρυσογονος χρυσογονου νεωτερος οπινας ο γραμματευς του δημου το δευτερον και ανταρχων των στρατηγων επιδη επελθοντες οι εν τω ιερω του τε πολιεως διος και της αρτεμιδος οικουντες ητησαντο ευχαριστιας ενεκαν και ων πεπονθασιν ευ εκ μηνογενο[υς] του ισιδωρου του μηνογενους ανδρος αγαθου και παρα τε τη πατριδι της καλλιστης τυνχανοντος απ[ο]δοχης τε και μαρτυριας και παρα τοις ελλησιν τιμης οι τρις ηδη εκδικον αυτον πεποιηνται εατων ικονα γραπτην ενοπλον επιχρυσον του υιου αυτου αναθιναι επιτραπηναι αυτοις ισιδωρου του μηνογενους του ισιδωρου ασ[ια]νου και η βουλη δια τε τον πατερα αυτου μηνογενην και δια τους αιτουμενους επετρεψεν δεδοχθαι ανατεθηναι την ικονα αυτου εν τω ιερω της αρτεμιδος εφ ης και γενεσθαι την οικειαν επιγραφην.
Lyd. — Sardis (Sart) — 5-1 BC — IGRR 4.1756
 5-1 BC 